text: Stak af efter uheld på motorvej
  31 januar 2015 kl. 08.16
  En bilist smadrede 50 meter autoværn ved at uheld på Den Sønderjyske Motorvej ved Rødekro. Efter uheldet blev føreren samlet op af en sølvgrå Peugeot, som hurtigt forsvandt fra stedet.
  - Vi har ikke kontakt med føreren endnu, siger vagtchef Søren Strægaard til TV SYD.
  Uheldet skete ved 19.30-tiden. Bilen var på vej mod nord ad motorvejen, da føreren mistede herredømmet og snurrede rundt med bilen og kolliderede med autoværnet i midten.
  Uheldsbilisten skønnes at have kørt med ca. 135 km/t før snurreturen.
  Der skete ingen personskade ved uheldet, men 50 meter autoværn skal repareres.
  Den sølvgrå Peugeot 406 samlede føreren op ? og kørte hurtigt fra stedet.
  - Han ville åbenbart ikke tale med os, siger vagtchefen til TV SYD.
  